**projektas**

**reg. Nr. T-128**

**2.18. darbotvarkės klausimas**

**Pasvalio rajono savivaldybės taryba**

**Sprendimas**

**DĖL Pasvalio rajono savivaldybės tarybos 2022 m. vasario 23 d. sprendimo nr. t1-33 „Dėl Pasvalio rajono savivaldybės aplinkos apsaugos rėmimo specialiosios programos 2022 metų PLANUOJAMŲ PRIEMONIŲ SĄMATOS patvirtinimo“ pakeitimo**

2022 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, vykdydama Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašo, patvirtinto Pasvalio rajono savivaldybės tarybos 2019 m. lapkričio 27 d. sprendimu Nr. T1-236 „Dėl Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašo patvirtinimo“ (su visais aktualiais pakeitimais), 8.8 papunktį, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės aplinkos apsaugos rėmimo specialiosios programos 2022 metų planuojamų priemonių sąmatą, patvirtintą Pasvalio rajono savivaldybės tarybos 2022 m. vasario 23 d. sprendimu Nr. T1-33 „Dėl Pasvalio rajono savivaldybės aplinkos apsaugos rėmimo specialiosios programos 2022 metų planuojamų priemonių sąmatos patvirtinimo, ir ją išdėstyti nauja redakcija (pridedama).

2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje [www.pasvalys.lt](http://www.pasvalys.lt).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Apolonija Lindienė

Suderinta DVS Nr. RTS-143

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės tarybos 2022 m. vasario 23 d. sprendimo nr. t1-33 „Dėl Pasvalio rajono savivaldybės aplinkos apsaugos rėmimo specialiosios programos 2022 metų PLANUOJAMŲ PRIEMONIŲ SĄMATOS patvirtinimo“ pakeitimo**

**2022-06-07**

Pasvalys

**1.** Pasvalio rajono savivaldybės aplinkos apsaugos rėmimo specialiosios programos 2022 metų sąmatą (toliau – Sąmata) reikalinga keisti, kadangi iš mokesčių už aplinkos teršimą gauta 43 000 Eur daugiau nei buvo planuota 2022 metų pradžioje. Taip pat gautos lėšos kaip želdinių atkuriamosios vertės kompensacija – 1 700 Eur.

Už gautas papildomas lėšas bus galima atlikti reikalingus išsamius inžinerinius geologinius tyrimus ne tik Saločių miestelyje (kaip buvo numatyta vasario mėn. sąmatoje), tačiau taip pat ir problemiškoje Pasvalio lopšelio-darželio „Liepaitė“ teritorijoje bei prie Raubonių vandens malūno- karšyklos-verpyklos. Papildomai į sąmatą įtrauktos priemonės išmetamų į vandenį, žemės paviršių teršalų mažinimo įrenginių įsigijimui, projektavimui bei statybai, taip pat gyventojams priklausančių gaminių, turinčių neigiamą poveikį aplinkai darančių medžiagų, atliekų sutvarkymui. Lėšos, gautos kaip želdinių atkuriamosios vertės kompensacija, bus skirtos želdinių įsigijimui toms seniūnijoms, kurių teritorijose ir buvo leista šalinti saugotinus medžius, sumokant jų atkuriamąją vertę. Sąmatos projekte taip pat padidintos sumos ir kitoms priemonėms pagal poreikį.

**2. Sprendimo projekto tikslai ir uždaviniai.** Sprendimo projekto tikslas – patvirtinti pakeistą Pasvalio rajono savivaldybės aplinkos apsaugos rėmimo specialiosios programos 2022 metų sąmatą.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas padės išspręsti karsto zonoje atsiradusias problemas, taip pat problemas, susijusias su nuotekų bei atliekų tvarkymu.

4. **Skaičiavimai, išlaidų sąmatos, finansavimo šaltiniai.**

Sprendimui įgyvendinti papildomų lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinimui teisės aktų priimti nereikia.

**7. Sprendimo projekto antikorupcinis vertinimas. -**

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracijos Strateginio planavimo ir investicijų skyrius.

Strateginio planavimo ir investicijų skyriaus vyr. specialistė Apolonija Lindienė